C 392/13

Hotărârea Tribunalului din 13 septembrie 2018 – Rosneft și alții/Consiliul

(Cauza T-715/14) (1)

((„Politica externă și de securitate comună - Măsuri restrictive adoptate având în vedere acțiunile Rusiei de destabilizare a situației în Ucraina - Obligația de motivare - Eroare vădită de apreciere - Dreptul la apărare şi dreptul la protecţie jurisdicţională efectivă - Acord de parteneriat și cooperare între Uniunea Europeană și Rusia - Dreptul de proprietate - Egalitate de tratament - Proporționalitate - Abuz de putere - Securitate juridică”))

(2018/C 392/16)

Limba de procedură: engleza

Părțile

Reclamantă: PAO Rosneft Oil Company, fostă NK Rosneft OAO (Moscova, Rusia), RN-Shelf-Arctic OOO (Moscova), AO RN-Shelf-Far East, fostă RN-Shelf-Dalniy Vostok ZAO (Yuzhno-Sakhalinsk, Rusia), RN-Exploration OOO (Moscova), Tagulskoe OOO (Krasnoyarsk, Rusia) (reprezentanți: inițial T. Beazley, QC, ulterior L. Van den Hende, J. Charles, avocați, M. Schonberg și K. Krissinel, solicitors)

Pârât: Consiliul Uniunii Europene (reprezentanți: S. Boelaert și B. Driessen, agenți)

Intervenienţi în susținerea pârâtului: Regatul Unit al Marii Britanii și Irlandei de Nord (reprezentanți: inițial C. Brodie, ulterior V. Kaye, apoi S. Brandon, ulterior C. Crane și în final R. Fadoju, agenți, asistați de C. Banner, barrister), Comisia Europeană (reprezentanți: L. Havas, T. Scharf și D. Gauci, agenți)

Obiectul

Cerere întemeiată pe articolul 263 TFUE și având ca obiect anularea articolului 1 alineatul (2) literele (b)-(d), a articolului 1 alineatul (3) şi a anexei III la Decizia 2014/512/PESC a Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO 2014, L 229, p. 13), astfel cum a fost modificată prin Decizia 2014/659/PESC a Consiliului din 8 septembrie 2014 (JO 2014, L 271, p. 54), prin Decizia 2014/872/PESC a Consiliului din 4 decembrie 2014 (JO 2014, L 349, p. 58), prin Decizia (PESC) 2015/971 a Consiliului din 22 iunie 2015 (JO 2015, L 157, p. 50), prin Decizia (PESC) 2015/2431 a Consiliului din 21 decembrie 2015 (JO 2015, L 334, p. 22), prin Decizia (PESC) 2016/1071 a Consiliului din 1 iulie 2016 (JO 2016, L 178, p. 21) şi prin Decizia (PESC) 2016/2315 a Consiliului din 19 decembrie 2016 (JO 2016, L 345, p. 65), precum şi a articolelor 3, 3a, a articolului 4 alineatele (3) şi (4), a anexei II, a articolului 5 alineatul (2) literele (b)-(d), a articolului 5 alineatul (3), a anexei VI şi a articolului 11 din Regulamentul (UE) nr. 833/2014 al Consiliului din 31 iulie 2014 privind măsuri restrictive având în vedere acțiunile Rusiei de destabilizare a situației în Ucraina (JO 2014, L 229, p. 1), astfel cum a fost modificat prin Regulamentul (UE) nr. 960/2014 al Consiliului din 8 septembrie 2014 (JO 2014, L 271, p. 3) şi prin Regulamentul (UE) nr. 1290/2014 al Consiliului din 4 decembrie 2014 (JO 2014, L 349, p. 20)

Dispozitivul

1) Respinge acţiunea.

2) Obligă PAO Rosneft Oil Company, RN-Shelf-Arctic OOO, AO RN-Shelf-Far East, RN-Exploration OOO şi Tagulskoe OOO să suporte, pe lângă propriile cheltuieli de judecată, pe cele efectuate de Consiliul Uniunii Europene.

3) Comisia Europeană şi Regatul Unit al Marii Britanii şi Irlandei de Nord suportă fiecare propriile cheltuieli de judecată.

(1) JO C 431, 1.12.2014.